Source: http://www.antimon.gov.sk/66/181/rozhodnutie-c-2000fh11229.axd
Timestamp: 2013-05-24 17:20:44+00:00
Document Index: 867393

Matched Legal Cases: ['§ 11', '§ 10', '§ 8', '§ 11', '§ 10', '§ 10', '§ 2', '§ 2', '§ 8', '§ 8', '§ 8', '§ 8', '§ 8', '§ 9', '§ 9', '§ 9', '§ 9', '§ 9', '§ 9', '§ 7', '§ 9', '§ 10', '§ 61']

Rozhodnutie č. 2000/FH/1/1/229 [ Antimonopoly office SR ]
Rozhodnutia úradu / archív 2000 / Rozhodnutia I. stupňa / Koncentrácie
Rozhodnutie č. 2000/FH/1/1/229
vo veci koncentrácie podnikateľa SAF KVASAC, d.o.o., Zagreb, Chorvátska republika uskutočnenej s podnikateľom KVASAC, d.o.o., Zagreb, Chorvátska republika PROTIMONOPOLNÝ ÚRAD SLOVENSKEJ REPUBLIKY
ROZHODNUTIEČíslo: 2000/FH/1/1/229Bratislava 8.8.2000Protimonopolný úrad Slovenskej republiky, I. výkonný odbor, v správnom konaní začatom na základe oznámenia koncentrácie podnikateľom SAF KVASAC, d.o.o., Kralja Držislava 3/IV, Zagreb, Chorvátska republika, zastúpeným JUDr. Alenou Černejovou, advokátkou, advokátska kancelária ČERNEJOVÁ & HRBEK, Kýčerského 7, 811 05 Bratislava uskutočnenej s podnikateľom KVASAC, d.o.o., Prilaz Baruna Filipovića 25, Zagreb, Chorvátska republika, takto
r o z h o d o l :na základe § 11 ods. 1 písm. h) v spojení s § 10 ods. 3 zákona č. 188/1994 Z.z. o ochrane hospodárskej súťaže v znení neskorších predpisov s koncentráciou uskutočnenou v zmysle § 8 ods. 1 písm. b) citovaného zákona kúpou 75 % podielu na základnom imaní podnikateľa KVASAC, d.o.o., Prilaz Baruna Filipovića 25, Zagreb, Chorvátska republika, podnikateľom SAF KVASAC, d.o.o., Kralja Držislava 3/IV, Zagreb, Chorvátska republika na základe Zmluvy o prevode obchodného podielu, ktorá bola uzavretá dňa 01.03.2000 medzi podnikateľom SAF KVASAC, d.o.o., Kralja Držislava 3/IV, Zagreb, Chorvátska republika a podnikateľom PLIVA d.d., Grada Vukovara 49, Zagreb, Chorvátska republika, súhlasí.Odôvodnenie:Na základe oznámenia podnikateľa SAF KVASAC, d.o.o., Kralja Držislava 3/IV, Zagreb, Chorvátska republika, zastúpeným JUDr. Alenou Černejovou, advokátska kancelária ČERNEJOVÁ & HRBEK, Kýčerského 7, 811 05 Bratislava (ďalej len SAF KVASAC) adresovaného Protimonopolnému úradu Slovenskej republiky (ďalej len úrad) sa dňa 30.03.2000 začalo správne konanie podľa § 11 ods.1 písm. h) zákona č.188/1994 Z.z. o ochrane hospodárskej súťaže v znení neskorších predpisov (ďalej len zákon) vo veci rozhodnutia o koncentrácii v zmysle § 10 zákona. Ku koncentrácii došlo uzatvorením Zmluvy o prevode obchodného podielu zo dňa 01.03.2000 medzi podnikateľmi SAF KVASAC a PLIVA d.d., Grada Vukovara 49, Zagreb, Chorvátska republika (ďalej len Zmluva). Na základe predmetnej Zmluvy podnikateľ SAF KVASAC nadobudol 75 % podiel na základnom imaní spoločnosti KVASAC, d.o.o., Kralja Držislava 3/IV, Zagreb, Chorvátska republika (ďalej len KVASAC, d.o.o.).Lehota pre vydanie rozhodnutia v zmysle § 10 ods. 1 zákona začala plynúť dňa 11.07.2000, t. j. keď oznámenie koncentrácie bolo úplné.1. Určenie, či ide o konanie, na ktoré sa vzťahuje pôsobnosť zákona v zmysle § 2 ods. 3 Podľa § 2 ods. 3 zákona sa zákon vzťahuje aj na činnosti a konania, ku ktorým došlo v cudzine, ak vedú alebo môžu viesť k obmedzeniu súťaže na tuzemskom trhu.Majiteľom celého obchodného podielu (100 %) spoločnosti KVASAC, d.o.o. je spoločnosť PLIVA d.d., Grada Vukovara 49, Zagreb, Chorvátska republika (ďalej len PLIVA d.d.), ktorá dlhodobo podniká v oblasti výroby a predaja droždia. Spoločnosť PLIVA d.d. bola jediným akcionárom spoločnosti PLIVA Trebišov, a.s., Cukrovarská 35/26, 075 01 Trebišov (ďalej len PLIVA Trebišov, a.s.) a s účinnosťou od 01.01.2000 vložila akcie spoločnosti PLIVA Trebišov, a.s. do základného imania spoločnosti KVASAC, d.o.o. Spoločnosť KVASAC, d.o.o. sa stala jediným akcionárom spoločnosti PLIVA Trebišov, a.s. Predmetom činnosti spoločnosti PLIVA Trebišov, a.s. v zmysle výpisu z obchodného registra okrem iného je výroba droždia a derivátov z droždia, výroba ovocných a zeleninových nápojov, výroba základných látok pre výrobu farmaceutických prípravkov a veľkoobchodná a maloobchodná činnosť.Napriek skutočnosti, že ku kúpe 75 % podielu na základnom imaní spoločnosti KVASAC, d.o.o. spoločnosťou SAF KVASAC dochádza mimo územia Slovenskej republiky, podnikateľ KVASAC, d.o.o. je prostredníctvom svojej dcérskej spoločnosti PLIVA Trebišov, a.s. prítomný na trhu Slovenskej republiky a vyvíja podnikateľské aktivity na jej území. Z toho dôvodu prišiel úrad k záveru, že uskutočnenie predmetnej transakcie môže viesť k obmedzeniu súťaže na slovenskom trhu a patrí do pôsobnosti zákona.2. Výsledok šetrenia, či ide o koncentráciu podľa § 8 zákona, určenie účastníka správneho konania a účastníkov koncentráciePodľa ustanovenia § 8 ods.1 písm. b) zákona koncentrácia je proces ekonomického spájania podnikateľov prostredníctvom získania kontroly jedným alebo viacerými podnikateľmi nad podnikom iného podnikateľa alebo nad jeho časťou. Podľa ustanovenia § 8 ods. 2 písm. b) zákona za získanie kontroly podľa § 8 ods.1 písm. b) zákona sa považuje možnosť vykonávať rozhodujúci vplyv na činnosť podnikateľa, najmä prostredníctvom práv, zmlúv alebo iných prostriedkov, ktoré umožňujú vykonávať rozhodujúci vplyv na zloženie, hlasovanie alebo rozhodovanie orgánov podnikateľa.Spoločnosť SAF KVASAC uzavrela so spoločnosťou PLIVA d.d. dňa 01.03.2000 Zmluvu o prevode obchodného podielu predstavujúceho 75 % základného imania spoločnosti KVASAC, d.o.o. za dohodnutú cenu na spoločnosť SAF KVASAC. V zmysle článku 10 a 11 Zmluvy po uplynutí obdobia troch rokov od podpísania tejto Zmluvy je predávajúci PLIVA d.d. povinný previesť aj zostávajúci 25 % podiel na základnom imaní spoločnosti KVASAC, d.o.o. za dohodnutú cenu na spoločnosť SAF KVASAC. Zmluva nadobudla účinnosť dňom 15.03.2000.Obchodný podiel predstavujúci 75 % základného imania spoločnosti KVASAC, d.o.o., ktorý nadobudla spoočnosť SAF KVASAC predstavuje súčasne aj 75 % všetkých hlasov oprávnených hlasovať na valnom zhromaždení spoločnosti KVASAC, d.o.o.Uzavretím zmluvy získal podnikateľ SAF KVASAC kontrolu nad podnikateľom KVASAC, d.o.o., čím došlo ku koncentrácii podľa § 8 ods.1 písm. b) zákona.V zmysle § 9 ods. 5 zákona oznámenie koncentrácie podáva podnikateľ, ktorý získava kontrolu nad podnikom iného podnikateľa alebo jeho časťou. To znamená, že účastníkom správneho konania v predmetnej koncentrácii je podnikateľ SAF KVASAC.Podľa údajov o koncentrácii a jej účastníkoch, ktoré úrad získal, sú účastníkmi koncentrácie podnikateľ SAF KVASAC a podnikateľ KVASAC, d.o.o.3. Charakteristika účastníka správneho konania a účastníkov koncentrácie3.1 Podnikateľ SAF KVASACSpoločnosť SAF KVASAC bola zapísaná do Obchodného registra Obchodného súdu v Zagrebe, Chorvátska republika registračná vložka číslo 080336012 dňa 01.03.2000. Predmetom činnosti spoločnosti v zmysle výpisu z obchodného registra okrem iného je:- výroba potravín a nápojov,- nákup a predaj tovaru,- poradenstvo v oblasti výroby droždia, riadenie a údržba systémov a strojov v špecializovanej výrobe droždia.Jediným zakladateľom spoločnosti SAF KVASAC je spoločnosť HIROO RESIDENCE B.V., Lockatellikade 1, 1076AZ Amsterdam, Holandsko (ďalej len HIROO RESIDENCE B.V.). Spoločnosť HIROO RESIDENCE B.V. je holdingovou a finančnou spoločnosťou, ktorá spravuje obchodné podiely Compagnie Des Levures Lesaffre S.A., Francúzsko (ďalej len skupina Lesaffre) v strednej Európe.3.2 Podnikateľ KVASAC, d.o.o.Spoločnosť KVASAC, d.o.o. bola zapísaná do Obchodného registra Obchodného súdu v Zagrebe, Chorvátska republika registračná vložka číslo 080325846 dňa 08.12.1999. Predmetom činnosti spoločnosti v zmysle výpisu z obchodného registra okrem iného je:- výroba potravín a nápojov,- výroba farmaceutických výrobkov, chemických a rastlinných výrobkov pre medicínske účely,- nákup a predaj tovaru,- služby kontroly kvality a kvantity tovaru v oblasti diétnych a potravinových výrobkov a aktivity vo vývoji potravinovej dietetickej technológie a výrobkov. 4. Výsledok šetrenia, či koncentrácia podlieha kontrole úradu podľa § 9 zákonaKoncentrácia podlieha kontrole úradu podľa § 9 ods. 1 písm. a) zákona, ak je splnené kritérium spoločného obratu účastníkov koncentrácie najmenej 300 miliónov Sk a aspoň dvaja z účastníkov koncentrácie dosiahli obrat každý najmenej 100 miliónov Sk za predchádzajúce účtovné obdobie. V prípade predmetnej koncentrácie, ktorá vznikla získaním kontroly podnikateľa SAF KVASAC nad podnikateľom KVASAC, d.o.o. je predchádzajúcim účtovným obdobím rok 1999, nakoľko predmetná koncentrácia bola uskutočnená v roku 2000.Úrad z predložených účtovných podkladov zistil, že spoločnosť SAF KVASAC mala v roku 1999 nulový obrat. Spoločnosť KVASAC, d.o.o. mala v roku 1999 tiež nulový obrat. Obrat spoločnosti PLIVA Trebišov, a.s. v roku 1999 dosiahol 60 463 tis. Sk. Obrat spoločnosti PLIVA d.d. v roku 1999 presiahol 300 mil. Sk.Spoločný obrat účastníkov koncentrácie v zmysle § 9 ods. 2 zákona presiahol 300 miliónov Sk ale nie je splnená podmienka, že aspoň dvaja z účastníkov koncentrácie dosiahli obrat najmenej 100 miliónov Sk za predcházajúce účtovné obdobie.Ďalej úrad zisťoval či koncentrácia podlieha kontrole úradu podľa § 9 ods. 1 písm. b) zákona.Podľa § 9 ods. 1 písm. b) zákona koncentrácia podlieha kontrole úradu, ak spoločný podiel účastníkov koncentrácie presiahne 20 % celkového obratu zhodných alebo vzájomne zastupiteľných tovarov na relevantnom trhu Slovenskej republiky.4.1 Vymedzenie relevantného trhuRelevantný trh je v zmysle § 7 ods. 3 zákona definovaný ako priestorový a časový súbeh ponuky a dopytu takých tovarov, ktoré sú na uspokojenie určitých potrieb spotrebiteľov zhodné alebo vzájomne zastupiteľné. Relevantný trh je teda potrebné definovať z troch hľadísk: geografického, časového a vecného.Pri posudzovaní tohto prípadu úrad vymedzil jeden relevantný trh SR, ktorý zahŕňa- z geografického hľadiska územie Slovenskej republiky, nakoľko vplyv predmetnej koncentrácie zahŕňa celú túto oblasť,- z časového hľadiska obdobie roku 1999, ktoré je rozhodujúce pre posúdenie predmetnej koncentrácie,- z vecného hľadiska bol ako relevantný trh SR vymedzený trh výroby a predaja droždia.Z údajov predložených účastníkmi koncentrácie vyplynulo, že ich podiely na vymedzenom relevantnom trhu SR v r. 1999 sú nasledujúce:
spoločnosť KVASAC, d.o.o.
spoločnosť SAF KVASAC
0 %.Spoločný podiel na relevantnom trhu výroby a predaja droždia SR v r. 1999 je 28,4 %. To znamená, že uvedená koncentrácia podlieha kontrole úradu podľa § 9 ods. 1 písm. b) zákona.6. Posúdenie koncentrácie z hľadiska jej vplyvu na hospodársku súťažSpoločnosť KVASAC, d.o.o. podniká na území SR prostredníctvom dcérskej spoločnosti PLIVA Trebišov, a.s. v oblasti výroby a predaja droždia. Spoločnosť SAF KVASAC nevykonáva na území SR podnikateľskú činnosť. Podiel spoločnosti KVASAC, d.o.o. na trhu výroby a predaja droždia je 28,4 %. Najvýznamnejším konkurentom na relevantnom trhu výroby a predaja droždia je spoločnosť OLD HEROLD FERM, a.s. Trenčín s 51,8 % podielom na trhu, zostávajúci 19,8 % podiel tvorí dovoz realizovaný viacerými dovozcami - ASSIST, s.r.o. Dunajská Streda, ACCOM, s.r.o. Banská Bystrica, IMPERÁTOR, s.r.o. Drietoma, maďarskou spoločnosťou BUDAFOK, francúzskou spoločnosťou FALA. (údaje o podieloch na trhu predložili účastníci koncentrácie). Podľa podkladov účastníkov koncentrácie v súčasnom období spoločnosť GIFTBROKADES, Holandsko rozbieha import droždia do SR a pripravuje sa vstup tureckej spoločnosti PACMAYA. V rámci územia Slovenskej republiky bariéry vstupu na trh výroby a predaja droždia sú nízke.Podľa údajov účastníka správneho konania, spoločnosť má záujem ďalej rozvíjať výrobu droždia, vložiť vlastné know-how do technológie výroby droždia a tým zabezpečiť skvalitnenie výroby týchto produktov na území SR a poskytnúť pekárenskému priemyslu súčinnosť pri zaškolení jeho pracovníkov pre dosahovanie vyššej výkonnosti a kvality pri výrobe pekárenských výrobkov. Podľa § 10 ods. 2 zákona úrad zakáže koncentráciu, ktorá vytvára alebo posilňuje dominantné postavenie na trhu, ak účastníci nepreukážu, že táto ujma na hospodárskej súťaži bude prevážená celohospodárskymi výhodami koncentrácie. Dominantné postavenie na trhu má podľa zákona podnikateľ, alebo niekoľko podnikateľov, ktorí nie sú vystavení podstatnej súťaži alebo ktorí vzhľadom na svoju ekonomickú silu sa môžu správať nezávisle vo vzťahu k iným podnikateľom a spotrebiteľom a môžu obmedzovať súťaž. Ak sa nepreukáže niečo iné, predpokladá sa, že podnikateľ nie je vystavený podstatnej súťaži, ak jeho podiel dodávok, alebo odberu zhodného alebo vzájomne zastupiteľného tovaru na relevantnom trhu je najmenej 40 %.Koncentráciou spoločností SAF KVASAC a KVASAC, d.o.o. sa vytvoria predpoklady na zvýšenie kvality výrobkov a efektívnosti výroby. Na vymedzenom relevantnom trhu v rámci SR pôsobí viacero vzájomne si konkurujúcich podnikateľov a koncentráciou spoločností SAF KVASAC a KVASAC, d.o.o. zostáva intenzita hospodárskej súťaže zachovaná, konkurenčné podmienky zostávajú tiež zachované.Uvedenou koncentráciou sa nevytvára ani neposilňuje dominantné postavenie na relevantnom trhu koncentrujúcich spoločností, bariéry vstupu na vymedzenom relevantnom trhu sú nízke a predmetnou koncentráciou sa na tomto trhu nezníži intenzita súťaže.Na základe vyššie uvedených skutočností úrad rozhodol tak, ako je uvedené vo výrokovej časti tohto rozhodnutia.Poučenie:Podľa § 61 ods.1 zákona č. 71/1967 Zb. o správnom konaní proti tomuto rozhodnutiu možno podať na Protimonopolný úrad Slovenskej republiky, I. výkonný odbor v lehote 15 dní odo dňa oznámenia tohto rozhodnutia rozklad.Včas podaný rozklad má odkladný účinok. Ing. Ján Matuskýriaditeľ I. výkonného odboru Rozhodnutie sa doručí:JUDr. Alena Černejová, advokátska kancelária ČERNEJOVÁ & HRBEK, Kýčerského 7, 811 05 Bratislava